pythainlp/thaigov-v2-corpus-22032023 huggingface dataset:
วันอังคารที่ 1 มีนาคม 2565
นายกฯ ชื่นชมผลงานของผู้พิการ ย้ำทุกฝ่ายช่วยกันสานต่อโครงการส่งเสริมการจ้างงานคนพิการเชิงสังคม เพื่อส่งเสริมความเสมอภาคทางสังคม ขจัดความเหลื่อมล้ำ สร้างโอกาส สร้างรายได้ให้ผู้พิการ
นายกรัฐมนตรี ชื่นชมผลงานของผู้พิการ ย้ำทุกฝ่ายช่วยกันสานต่อโครงการส่งเสริมการจ้างงานคนพิการเชิงสังคม เพื่อส่งเสริมความเสมอภาคทางสังคม ขจัดความเหลื่อมล้ำ สร้างโอกาส สร้างรายได้ให้ผู้พิการพึ่งพาตนเองได้
วันนี้ (1 มี.ค. 65) เวลา 08.30 น. ณ บริเวณตึกสันติไมตรี ทำเนียบรัฐบาล ก่อนการประชุมคณะรัฐมนตรี นายสุชาติ ชมกลิ่น รัฐมนตรีว่าการกระทรวงแรงงาน และคณะผู้บริหารกระทรวงแรงงาน นายจ้างภาคเอกชนและผู้พิการที่ร่วมโครงการส่งเสริมการจ้างงานคนพิการเชิงสังคม ประจําปี 2565 เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ในฐานะกำกับดูแลกระทรวงแรงงาน เพื่อแสดงความขอบคุณนายกรัฐมนตรีและรัฐบาล ที่สนับสนุนโครงการส่งเสริมการจ้างงานคนพิการเชิงสังคม ปี 2565 ทำให้ผู้พิการมีงานทํา สร้างโอกาสและสร้างความเสมอภาคทางสังคม ลดความเหลื่อมล้ำ ซึ่งเป็นไปตามนโยบายของนายกรัฐมนตรี ในการขับเคลื่อนประเทศอย่าง “มั่นคง มั่งคั่ง ยั่งยืน” โดยไม่ทิ้งใครไว้ข้างหลัง เน้นการสร้างโอกาสแก่ประชาชนที่เป็นกลุ่มเปราะบาง คนพิการ เพื่อให้มีหลักประกันทางสังคม ยกระดับคุณภาพชีวิตให้ดีขึ้น สามารถพึ่งพาตนเองและทําประโยชน์แก่ครอบครัว ชุมชน ตลอดจนสังคมได้ โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายดิสทัต โหตระกิตย์ เลขาธิการนายกรัฐมนตรี เข้าร่วมด้วย นายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญ ดังนี้
นายกรัฐมนตรีรับฟังผลการดำเนินโครงการส่งเสริมการจ้างงานคนพิการเชิงสังคม ปี 2565 พร้อมพบปะทักทายนายจ้าง/สถานประกอบการ และคนพิการที่เข้าร่วมโครงการฯ โดยเน้นย้ำให้ทุกฝ่ายช่วยกันสานต่อโครงการส่งเสริมการจ้างงานคนพิการเชิงสังคม เพื่อส่งเสริมความเสมอภาคทางสังคม ขจัดความเหลื่อมล้ำ สร้างโอกาสและส่งเสริมให้คนพิการมีงานทำ สามารถประกอบอาชีพเลี้ยงตัวเองและครอบครัวได้ มีรายได้โดยตรงเป็นของตัวเอง สร้างความภาคภูมิใจให้แก่คนพิการและครอบครัว อีกทั้งยังเป็นการช่วยยกระดับคุณภาพชีวิตของคนพิการให้มีคุณภาพชีวิตที่ดีขึ้น พร้อมทั้งชื่นชมผลงานของผู้พิการและสอบถามถึงการดูแลรักษาภาพวาดด้วยความสนใจ
ในตอนท้าย นายวัชรพล ดอชนะ คนพิการประเภทออทิสติก ได้มอบภาพวาดลายเส้นรูปนายกรัฐมนตรีให้กับนายกรัฐมนตรี เพื่อเป็นที่ระลึกและแสดงความขอบคุณที่นายกรัฐมนตรีให้การสนับสนุนโครงการส่งเสริมการจ้างงานคนพิการเชิงสังคม และนายมโนชัย ตั้งสุวรรณ คนพิการประเภทออทิสติก ได้มอบภาพวาดรูปที่ทำจากโปรแกรม Photoshop ให้กับ พลเอก ประวิตร วงษ์สุวรรณ ด้วย
สำหรับโครงการส่งเสริมการจ้างงานคนพิการเชิงสังคมฯ นับเป็นอีก 1 โครงการของกรมการจัดหางาน กระทรวงแรงงาน ที่สร้างโอกาสให้คนพิการมีอาชีพ มีงานทํา สามารถพึ่งพาตนเองได้ และได้รับรายได้จากการทํางานโดยตรง ซึ่งเดิมกําหนดเป้าหมายการจ้างงานคนพิการเชิงสังคมประเภทจ้างเหมาบริการไว้จํานวน 1,000 คน แต่มีการจ้างงานคนพิการตามโครงการฯ ถึง 1,450 คน เพิ่มจากเป้าหมายร้อยละ 45 ก่อให้เกิดรายได้แก่คนพิการจำนวน 165,655,250 บาทต่อปี และเตรียมขยายการมีงานทําให้คนพิการฯ มีงานและรายได้เพิ่มขึ้นปีละ 20% ภายใน 4 ปีนี้
--------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 25 มีนาคม 2565
ออมสิน ฉลองครบรอบ 109 ปี จัดงาน “วันออมสิน” 1 เมษายน 2565 มอบกระปุกชิงช้าสวรรค์ เป็นของขวัญเมื่อฝาก 500 บาทขึ้นไป จองสิทธิฝากเงินล่วงหน้า 28-31 มี.ค.นี้
ธนาคารออมสินเตรียมเฉลิมฉลองครบรอบการก่อตั้งธนาคารเป็นปีที่ 109 ในวันที่ 1 เมษายน 2565 โดยจัดทำของขวัญชิ้นพิเศษ “กระปุกชิงช้าสวรรค์” มอบให้แก่ลูกค้าเงินฝากทุกประเภทบัญชีตามที่ธนาคารกำหนด ที่ฝากเงินตั้งแต่ 500 บาทขึ้นไป
นายวิทัย รัตนากร ผู้อำนวยการธนาคารออมสิน เปิดเผยว่า ธนาคารออมสินเตรียมเฉลิมฉลองครบรอบการก่อตั้งธนาคารเป็นปีที่ 109 ในวันที่ 1 เมษายน 2565 โดยจัดทำของขวัญชิ้นพิเศษ “กระปุกชิงช้าสวรรค์” มอบให้แก่ลูกค้าเงินฝากทุกประเภทบัญชีตามที่ธนาคารกำหนด ที่ฝากเงินตั้งแต่ 500 บาทขึ้นไป แต่เนื่องจากสถานการณ์การแพร่ระบาดของเชื้อโควิดในปัจจุบันทำให้ยังต้องรักษาระยะห่าง และด้วยความห่วงใยในสุขภาพของผู้ฝากและพนักงานสาขา จึงกำหนดให้มีการลงทะเบียนจองสิทธิฝากเงินล่วงหน้า ผ่านช่องทางออนไลน์ เพื่อลดความแออัดของลูกค้าที่เข้าใช้บริการที่สาขา โดยจะเปิดให้ลงทะเบียนจองสิทธิ ในวันที่ 28-31 มีนาคม 2565 ที่เว็บไซต์ www.gsb.or.th และช่องทาง LINE : @GSBsociety ได้ตลอด 24 ชั่วโมง กำหนด 1 เลขบัตรประชาชน ต่อ 1 สิทธิ เท่านั้น จากนั้นเลือกฝากเงินได้ 3 ช่องทาง ได้แก่ สาขาธนาคาร เครื่องรับฝากเงิน (ADM) หรือ แอป MyMo ทั้งนี้ ให้นำภาพถ่ายหน้าจอการลงทะเบียนจองสิทธิพร้อมหลักฐานการฝากเงินติดต่อรับกระปุกได้ในวันที่ 1-4 เมษายน 2565 (ของมีจำนวนจำกัด)
นอกจากนี้ สำหรับเด็กที่เกิดในวันที่ 1 เมษายน ปี 2565 ธนาคารฯ ขอมอบเงินขวัญถุง เป็นเงิน 500 บาท เพื่อเริ่มต้นปลูกฝังสร้างเสริมวินัยการออมตั้งแต่แรกเกิด ซึ่งดำเนินการมาอย่างต่อเนื่องทุกปี โดยบิดาหรือมารดาเด็กมีสัญชาติไทย สามารถนำสูติบัตรฉบับจริงพร้อมบัตรประชาชนและสำเนาทะเบียนบ้านของบิดาหรือมารดา มาแสดงตัวตนที่สาขาธนาคารออมสินภายในวันที่ 30 ธันวาคม 2565
ธนาคารออมสิน ถือกำเนิดโดยพระราชประสงค์ของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงริเริ่มนำกิจการด้านการออมทรัพย์มาใช้ในประเทศไทย ด้วยพระราชปนิธานที่จะให้คลังออมสิน เป็นที่เก็บรักษาทรัพย์สินอย่างปลอดภัย และฝึกฝนให้ราษฎรรู้จักเก็บออมอย่างถูกวิธี โดยได้ทรงตราพระราชบัญญัติจัดตั้งคลังออมสินขึ้น เมื่อวันที่ 1 เมษายน พุทธศักราช 2456 ด้วยรากฐานอันมั่นคงจากคลังออมสินสู่การเป็นธนาคารออมสิน เคียงข้างพี่น้องคนไทย จวบจน 109 ปี ปัจจุบันธนาคารออมสิน ได้ปรับบทบาทองค์กรเป็นธนาคารเพื่อสังคม Social Bank มีบทบาทเป็นธนาคารเชิงพาณิชย์ และมีภารกิจดูแลสังคมควบคู่กัน โดยมีเป้าหมายที่ชัดเจนในการลดปัญหาความเหลื่อมล้ำ แก้ปัญหาความยากจน มุ่งหวังทำให้เกิดความเปลี่ยนแปลงและเกิดผลลัพธ์ที่ดีกับประชาชนและสังคมอย่างเป็นรูปรรรม "Making POSITIVE Impact on Society"
https://www.gsb.or.th/news/gsbpr6-65/https://www.gsb.or.th/news/gsbpr6-65/
วันจันทร์ที่ 22 สิงหาคม 2565
นายกฯ หารือเอกอัครราชทูตเมียนมา พร้อมส่งเสริมการค้าระหว่างประเทศ เพิ่มมูลค่าทางเศรษฐกิจ ควบคู่การรักษาความสงบเรียบร้อยตามแนวชายแดน
นายกฯ หารือเอกอัครราชทูตเมียนมา พร้อมส่งเสริมการค้าระหว่างประเทศ เพิ่มมูลค่าทางเศรษฐกิจ ควบคู่การรักษาความสงบเรียบร้อยตามแนวชายแดน
วันนี้ (22 สิงหาคม 2565) เวลา 13.30 น. ณ ห้องสีงาช้าง ตึกไทยคู่ฟ้า ทำเนียบรัฐบาล อูชิซเว (H.E. U Chit Swe) เอกอัครราชทูตสาธารณรัฐแห่งสหภาพเมียนมาประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตำแหน่ง ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวสรุปสาระสำคัญของการหารือ ดังนี้
นายกรัฐมนตรีกล่าวต้อนรับการเข้ารับตำแหน่งของเอกอัครราชทูตฯ เชื่อมั่นว่าความสามารถของเอกอัครราชทูตฯ จะส่งเสริมความสัมพันธ์ระหว่างไทยเมียนมาในฐานะ “หุ้นส่วนยุทธศาสตร์โดยธรรมชาติ” ได้เป็นอย่างดี ทั้งนี้ รัฐบาลไทยพร้อมสนับสนุนการดำรงตำแหน่งของเอกอัครราชทูตฯ ทั้งนี้ นายกรัฐมนตรีกล่าวถึงความสัมพันธ์ที่เกี่ยวโยงกันอย่างลึกซึ้งของทั้งสองประเทศ และประสงค์ให้รักษาปฏิสัมพันธ์และความร่วมมือในระดับต่าง ๆ ไว้เสมอ
เอกอัครราชทูตเมียนมาฯ ยินดีที่ได้รับตำแหน่งในประเทศไทย และยินดีที่ได้พบนายกรัฐมนตรี เชื่อมั่นว่าทั้งสองประเทศจะสานต่อความร่วมมือต่าง ๆ ที่มีอยู่เดิม และพัฒนาด้านอื่น ๆ ต่อไป โดยชื่นชมศักยภาพของไทยในทุกด้าน รวมทั้งเชื่อมั่นในมาตรการทางเศรษฐกิจของไทย ทั้งนี้ เชิญชวนนักลงทุนไทยให้ไปลงทุนในเมียนมาในสาขาที่ไทยมีศักยภาพ
ในโอกาสนี้ ทั้งสองฝ่ายได้หารือในประเด็นความร่วมมือด้านต่างๆ ดังนี้
ความร่วมมือในการรักษาความสงบตามแนวชายแดนและการแก้ไขประเด็นข้ามแดน นายกรัฐมนตรีปรารถนาที่จะเห็นความสงบเรียบร้อยเพื่อการค้าขาย อย่างไรก็ดี ยังมีข้อห่วงกังวลต่อประเด็นต่างๆ ซึ่งขอขอบคุณเมียนมาที่ให้ความร่วมมือในการแก้ไขปัญหาต่างๆ โดยเฉพาะปัญหายาเสพติด การลักลอบเข้าเมืองโดยผิดกฎหมาย การค้ามนุษย์และอาชญากรรมข้ามชาติต่าง ๆ โดยเฉพาะปัญหาแก๊ง Call center และเว็บพนันออนไลน์ พร้อมขอบคุณเมียนมาที่ให้ความร่วมมือกับหน่วยงานไทยในการให้ความช่วยเหลือคนไทยที่ประสบปัญหาในช่วงที่ผ่านมา
ความร่วมมือด้านเศรษฐกิจ ทั้งสองฝ่ายเห็นพ้องที่จะสนับสนุนการขยายตัวทางเศรษฐกิจ ยินดีกับการสนับสนุนการทำธุรกรรมระหว่างกัน ซึ่งเมียนมาได้อนุญาตให้ใช้เงินบาทกับเงินจั๊ตได้โดยตรง เป็นประโยชน์กับการค้าชายแดนที่จะช่วยเพิ่มมูลค่าการค้าของทั้งสองประเทศ ซึ่งไทยขอให้รัฐบาลเมียนมาดูแลนักลงทุนไทย และหวังว่าเศรษฐกิจของเมียนมาจะกลับมาฟื้นตัวโดยเร็ว
ความร่วมมือด้านพลังงาน ไทยยินดีกับความร่วมมือระหว่างกันด้านพลังงานที่มีมาตลอดและเป็นประโยชน์แก่ประชาชนของทั้งสองประเทศ
ความร่วมมือด้านแรงงาน นายกรัฐมนตรีขอบคุณแรงงานเมียนมาที่มีส่วนช่วยสร้างการพัฒนาในไทย โดยขอให้แรงงานเมียนมาในไทยปฏิบัติตามขั้นตอน กฎหมายให้ถูกต้อง
ซึ่งในตอนท้ายทั้งสองฝ่ายได้หารือเกี่ยวกับสถานการณ์ในเมียนมา โดยนายกรัฐมนตรีกล่าวว่าหวังให้ความสงบและเสถียรภาพกลับคืนสู่เมียนมาในเร็ววัน ซึ่งไทยพร้อมสนับสนุนความช่วยเหลือด้านมนุษยธรรม และชื่นชมความร่วมมือระหว่างกระทรวงสาธารณสุขของไทยและเมียนมาที่อยู่ระหว่างการประสานความร่วมมือเพื่อการบริจาควัคซีนโควิด – 19 เพิ่มเติมแก่เมียนมาในอนาคต
วันจันทร์ที่ 14 มีนาคม 2565
รัฐมนตรีเกษตรฯ ติดตามการบริหารจัดการน้ำภาพรวมทั้งประเทศ และพื้นที่ลุ่มน้ำเจ้าพระยา
รัฐมนตรีเกษตรฯ ติดตามการบริหารจัดการน้ำภาพรวมทั้งประเทศ และพื้นที่ลุ่มน้ำเจ้าพระยา มอบกรมชลประทานเตรียมแผนบริหารจัดการน้ำตามความเหมาะสมของแต่ละพื้นที่ มุ่งพัฒนาแหล่งเก็บกักน้ำสำรองเพื่อบรรเทาความเดือดร้อนในพื้นที่ขาดแคลนน้ำ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมการบริหารจัดการน้ำของกรมชลประทาน พร้อมมอบนโยบายการบริหารจัดการน้ำ ณ สำนักงานชลประทานที่ 3 อ.เมือง จ.พิษณุโลก โดยกรมชลประทาน มีแผนการจัดสรรน้ำในฤดูแล้งปี 2564/65 (ทั้งประเทศ) ซึ่งมีน้ำต้นทุนฤดูแล้ง รวม 37,857 ล้าน ลบ.ม. แบ่งเป็น แผนจัดสรรน้ำฤดูแล้งปี 2564/65 (พ.ย. 64 – เม.ย. 65) รวม 22,280 ล้าน ลบ.ม. และการสำรองน้ำต้นฤดูฝนปี 2565 (พ.ค. - ก.ค. 65) รวม 15,577 ล้าน ลบ.ม. ซึ่งการจัดสรรน้ำฤดูแล้งปี 2564/65 (พ.ย. 64 – เม.ย. 65) นั้น (ข้อมูล ณ วันที่ 9 มี.ค. 65) มีปริมาณน้ำเก็บกักรวม 51,054 ล้าน ลบ.ม. (67%) และมีปริมาณน้ำใช้การในอ่างเก็บน้ำขนาใหญ่ ขนาดกลาง และขนาดเล็ก รวม 26,961 ล้าน ลบ.ม. (51%) โดยจะบริหารจัดการน้ำให้สอดคล้องกับปริมาณน้ำต้นทุน ตามลำดับความสำคัญของกิจกรรมการใช้น้ำ ได้แก่ 1) จัดสรรน้ำเพื่อการอุปโภคบริโภคในช่วงฤดูแล้ง 2) จัดสรรน้ำเพื่อการรักษาระบบนิเวศในช่วงฤดูแล้ง 3) การสำรองน้ำไว้สำหรับการใช้น้ำในช่วงต้นฤดูฝน (เพื่ออุปโภคบริโภคและรักษาระบบนิเวศเดือน พ.ค. - ก.ค.) 4) จัดสรรน้ำเพื่อการเกษตร และ 5) จัดสรรน้ำเพื่อการอุตสาหกรรม
สำหรับแผนการจัดสรรน้ำฤดูแล้ง ปี 2564/65 ลุ่มน้ำเจ้าพระยา ในช่วงวันที่ 1 พฤศจิกายน 2564 – 30 เมษายน 2565 มีแผนจัดสรรน้ำรวม 7,744 ล้าน ลบ.ม. โดยปัจจุบัน (ข้อมูล ณ วันที่ 9 มี.ค. 65) มีปริมาณน้ำในอ่างเก็บน้ำขนาดใหญ่ 4 เขื่อนหลักลุ่มน้ำเจ้าพระยา ได้แก่ เขื่อนภูมิพล เขื่อนสิริกิติ์ เขื่อนแควน้อยฯ เขื่อนป่าสักฯ มีปริมาณน้ำเก็บกักรวม 11,840 ล้าน ลบ.ม. (48%) และมีปริมาณน้ำใช้การ 5,144 ล้าน ลบ.ม. (28%)
ทั้งนี้ รัฐมนตรีว่าการกระทรวงเกษตรและสหกรณ์ได้เน้นย้ำให้กรมชลประทานบริหารจัดการน้ำให้มีความเหมาะสมในแต่ละพื้นที่ และสำรวจ ตรวจสอบ พื้นที่ที่มีศักยภาพที่จะพัฒนาเป็นแหล่งเก็บกักน้ำสำรองได้ เพื่อบรรเทาความเดือดร้อนในพื้นที่ขาดแคลนน้ำ รวมถึงสร้างการรับรู้ต่อเกษตรกรและผู้ใช้น้ำ เพื่อให้ทุกภาคส่วนเกิดความร่วมมือในการใช้น้ำอย่างประหยัดและเป็นไปตามแผนที่กำหนดไว้
วันจันทร์ที่ 2 สิงหาคม 2564
โฆษกดีอีเอส เตือนข่าวปลอมโรงพยาบาลกรุงเทพเปิดให้ลงทะเบียนจองวัคซีน Pfizer ผ่านเว็บ siampfizer ย้ำเป็นการแอบอ้างและหลอกลวงประชาชน
โฆษกดีอีเอส เตือนข่าวปลอมโรงพยาบาลกรุงเทพเปิดให้ลงทะเบียนจองวัคซีน Pfizer ผ่านเว็บ siampfizer ย้ำเป็นการแอบอ้างและหลอกลวงประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่ได้มีการส่งต่อลิงก์ในสื่อออนไลน์ต่างๆเกี่ยวกับประเด็นเรื่องโรงพยาบาลกรุงเทพเปิดให้ลงทะเบียนจองวัคซีนPfizerผ่านเว็บsiampfizerทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยบริษัทกรุงเทพดุสิตเวชการจำกัดพบว่าประเด็นดังกล่าวนั้นเป็นข้อมูลเท็จ
กรณีการส่งลิงก์ลงทะเบียนจองสิทธิวัคซีนทางเลือก(Covid-19 Vaccine)ยี่ห้อไฟเซอร์พร้อมทั้งให้ชำระเงินค่าวัคซีนที่เว็บhttps://siampfizer.com/นั้นทางบริษัทกรุงเทพดุสิตเวชการจำกัดได้ตรวจสอบและชี้แจงว่าโรงพยาบาลยังไม่ได้ทำการเปิดให้ลงจองวัคซีนPfizerแต่อย่างใด มีบุคคลและ/หรือกลุ่มบุคคลไม่ทราบชื่อนำภาพถ่ายของบุคลากรทางการแพทย์,ชื่อทางการค้าและเครื่องหมายการค้าBDMS, B+และBANGKOK HOSPITALของบริษัทกรุงเทพดุสิตเวชการจำกัด(มหาชน) (“บริษัทฯ”)เข้าสู่ระบบคอมพิวเตอร์ผ่านเว็บไซต์https://siampfizer.com/เพื่อใช้ประกอบการแอบอ้างและหลอกลวงประชาชนทั่วไปให้หลงเชื่อว่าบริษัทกรุงเทพดุสิตเวชการจำกัด(มหาชน)และ/หรือโรงพยาบาลกรุงเทพมีส่วนเกี่ยวข้องกับการเปิดให้ลงทะเบียนจองสิทธิวัคซีนทางเลือก(Covid-19 Vaccine)ยี่ห้อไฟเซอร์พร้อมทั้งให้ชำระเงินค่าวัคซีนดังกล่าวอันเป็นความเท็จโดยบริษัทฯ,โรงพยาบาลกรุงเทพและบุคลากรทางการแพทย์มิได้อนุญาตให้นำภาพถ่ายของบุคลากรทางการแพทย์ชื่อทางการค้าและเครื่องหมายการค้าBDMS, B+และBANGKOK HOSPITALของบริษัทฯไปใช้รวมทั้งไม่ได้มีส่วนเกี่ยวข้องใดๆทั้งสิ้นการกระทำดังกล่าวนี้ทำให้บริษัทฯ,โรงพยาบาลกรุงเทพและบุคลากรทางการแพทย์รวมทั้งประชาชนทั่วไปที่หลงเชื่อได้รับความเสียหาย โดยประชาชนสามารถรับข้อมูลข่าวสารจากโรงพยาบาลกรุงเทพได้ที่เว็บwww.bangkokhospital.comหรือเฟซบุ๊ก‘Bangkok Hospitalโรงพยาบาลกรุงเทพ’หรือโทร02 310 3000
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อมิให้เกิดความสับสนและตื่นตระหนกซึ่งการกระทำของผู้เผยแพร่ข่าวปลอมอาจเข้าข่ายความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(1),(2),(5)มีอัตราโทษจำคุกไม่เกินห้าปีหรือปรับไม่เกินหนึ่งแสนบาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*************
วันเสาร์ที่ 11 กันยายน 2564
รมต.อนุชา เผยผลการตรวจสอบ กรณีวิศวกรแจ้งเตือนองค์พระปฐมเจดีย์เสียหาย เบื้องต้นยังไม่พบส่วนใดที่ชำรุด
รมต.อนุชา เผยผลการตรวจสอบ กรณีวิศวกรแจ้งเตือนองค์พระปฐมเจดีย์เสียหาย เบื้องต้นยังไม่พบส่วนใดที่ชำรุด
นายอนุชา นาคาศัย รัฐมนตรีประจำสำนักนายกรัฐมนตรี ได้รับการประสานจากวิศวกรจำนวนหนึ่ง ว่าจากกรณีที่มีฝนตกหนักเป็นระยะเวลาหลายวัน ส่งผลให้องค์พระปฐมเจดีย์ วัดพระปฐมเจดีย์ราชวรมหาวิหาร สิ่งศักดิ์สิทธิ์คู่บ้านคู่เมืองของชาว จ.นครปฐม ได้รับความเสียหาย โดยอาจเกิดน้ำเซาะดินทำให้องค์พระปฐมเจดีย์ทรุดตัว ได้สั่งการให้สำนักงานพระพุทธศาสนาแห่งชาติ (พศ.) หน่วยงานในกำกับดูแลตรวจสอบแล้ว
จากการลงพื้นที่ตรวจสอบข้อมูลของ พศ. เจ้าอาวาสวัดพระปฐมเจดีย์ราชวรมหาวิหาร ได้ให้ข้อมูลว่าองค์พระปฐมเจดีย์มีการบูรณะปฏิสังขรณ์ครั้งล่าสุดเมื่อปี 2551 โดยกรมศิลปากรเป็นหน่วยงานหลักในการบูรณะปฏิสังขรณ์ จากกรณีที่มีคลิปเผยแพร่ภาพมีน้ำไหลหลากเป็นน้ำตกจากบันไดหน้าพระร่วง หรือมีน้ำท่วมขังบริเวณลานด้านองค์พระ มักเกิดขึ้นเป็นประจำเมื่อมีฝนตกจำนวนมาก ขณะนี้ยังไม่มีสัญญาณใดๆ เกี่ยวกับความเสียหายที่จะเกิดขึ้นตามที่ได้รับการแจ้งเตือนมา ทั้งนี้ ได้หารือสำนักงานโยธาธิการและผังเมืองจังหวัดนครปฐมเพื่อจะประสานงานกับกรมศิลปากรเข้ามาสำรวจอีกครั้งว่ามีส่วนใดได้รับความเสียหายหรือชำรุด เพื่อสร้างความเชื่อมั่นแก่พุทธศาสนิกชนและชาวนครปฐมที่มีความกังวลดังกล่าว
...........................
วันพฤหัสบดีที่ 17 มีนาคม 2565
SME D Bank เสริมแกร่งธุรกิจท่องเที่ยวและเกี่ยวเนื่อง จัดโปรแกรมพัฒนา 23-24 มี.ค.65 พลิกฟื้นกิจการ พาเข้าถึงแหล่งทุน
สถานการณ์โควิด-19 ส่งผลกระทบต่อผู้ประกอบการเอสเอ็มอีอย่างรุนแรง โดยเฉพาะกลุ่มท่องเที่ยวที่ได้รับผลกระทบทางตรง ดังนั้น  SME D Bank ธนาคารเพื่อเอสเอ็มอีไทย เดินหน้าสนับสนุนผู้ประกอบการเอสเอ็มอีธุรกิจท่องเที่ยวและเกี่ยวเนื่อง (Supply Chain)
นางอุบลรัตน์ ค่าแพง ผู้ช่วยกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า สถานการณ์โควิด-19 ส่งผลกระทบต่อผู้ประกอบการเอสเอ็มอีอย่างรุนแรง โดยเฉพาะกลุ่มท่องเที่ยวที่ได้รับผลกระทบทางตรง ดังนั้น SME D Bank ธนาคารเพื่อเอสเอ็มอีไทย เดินหน้าสนับสนุนผู้ประกอบการเอสเอ็มอีธุรกิจท่องเที่ยวและเกี่ยวเนื่อง (Supply Chain) ยกระดับธุรกิจ ปรับตัวสู่การท่องเที่ยววิถีใหม่ให้สามารถกลับมาฟื้นกิจการได้ ด้วยการจัดโปรแกรมพัฒนาเติมความรู้ ผ่านระบบออนไลน์ ฟรี วันพุธที่ 23 มีนาคม 2565 เวลา 13.00 - 15.30 น. หัวข้อ “Re-Start ธุรกิจ พลิกฟื้นท่องเที่ยวไทย” รับรู้ถึงแนวโน้มการท่องเที่ยวหลังโควิด-19 ช่วยให้ธุรกิจเดินหน้าต่อไปได้ และวันพฤหัสบดีที่ 24 มีนาคม 2565 เวลา 13.00 - 15.30 น. หัวข้อ “ท่องเที่ยวครบ จบที่เดียว กับ SAFE T TRAVEL” เรียนรู้แพลตฟอร์มด้านการท่องเที่ยวของคนไทย ที่จะเป็นเครื่องมือออนไลน์ช่วยเสริมแกร่งธุรกิจ นอกจากนั้น ทั้งสองหัวข้อ ผู้เข้าร่วมกิจกรรม จะได้รับคำแนะนำเตรียมพร้อมเข้าถึงแหล่งทุนจาก SME D Bank ในโครงการ “สินเชื่อ SMEs Re-Start” วงเงิน 2,000 ล้านบาท ที่เตรียมไว้ให้ผู้ประกอบการกลุ่มธุรกิจท่องเที่ยว และเกี่ยวเนื่อง ไม่ว่าจะเป็น โรงแรม ร้านอาหาร บริษัทนำเที่ยว ร้านขายของที่ระลึก ฯลฯ ได้มีเงินทุนนำไปเสริมสภาพคล่อง ลงทุน ขยาย ปรับปรุงกิจการ หรือสำรองเป็นค่าใช้จ่าย อัตราดอกเบี้ยเริ่มต้นเพียง 5.5% ต่อปี วงเงินกู้สูงสุด 5 ล้านบาท ผ่อนนานสูงสุด 10 ปี พร้อมปลอดชำระคืนเงินต้นสูงสุด 2 ปี เป็นต้น สนใจแจ้งความประสงค์ได้โดยสแกน QR Code ในโปสเตอร์ประชาสัมพันธ์ หรือสอบถามข้อมูลเพิ่มเติมได้ที่ ฝ่ายพัฒนาและสนับสนุนผู้ประกอบการ โทร. 02-265-3775 หรือ Call Center 1357
วันพุธที่ 2 มีนาคม 2565
เปิดเที่ยวบินปฐมฤกษ์ ซาอุดีอาระเบีย-ไทย ยกระดับความสัมพันธ์
วันอาทิตย์ที่ 27 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ความคืบหน้าอย่างเป็นรูปธรรมภายหลังการเดินทางเยือนซาอุดีอาระเบียครั้งประวัติศาสตร์ ของพลเอกประยุทธ์ จันทร์โอชา นายกรัฐมนตรี คือการเปิดเที่ยวบินปฐมฤกษ์ของสายการบินซาอุดีอาระเบียบินตรงจากซาอุดีอาระเบียมาประเทศไทยในวันพรุ่งนี้ (28ก.พ.65) โดยรัฐบาลวางแผนส่งเสริมการท่องเที่ยวทั้ง 2 ทาง เช่น นำผู้ประกอบการไทยในอุตสาหกรรมท่องเที่ยวไปนำเสนอสินค้าและบริการท่องเที่ยวไทย คาดว่าจะสามารถดึงดูดนักท่องเที่ยวศักยภาพสูงชาวซาอุดีอาระเบียให้มาเที่ยวเมืองไทยได้ถึง 200,000 คน สร้างรายได้ในปี 2565 ราว 20,000 ล้านบาท และขอขยายเวลาพำนักในประเทศซาอุดีอาระเบียให้แก่นักแสวงบุญชาวไทยที่ไปประกอบพิธีฮัจญ์และพิธีอุมเราะห์ เพื่อยกระดับความสัมพันธ์ระหว่างกันให้แน่นแฟ้นยิ่งขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 9 พฤศจิกายน 2564
ครม.รับทราบร่างแผนพัฒนาเศรษฐกิจฯ ฉบับที่ 13 (พ.ศ.2566 - 2570) มุ่งพลิกโฉมประเทศไทยสู่ “สังคมก้าวหน้า เศรษฐกิจสร้างมูลค่าอย่างยั่งยืน”
ครม.รับทราบร่างแผนพัฒนาเศรษฐกิจฯ ฉบับที่ 13 (พ.ศ.2566 - 2570) มุ่งพลิกโฉมประเทศไทยสู่ “สังคมก้าวหน้า เศรษฐกิจสร้างมูลค่าอย่างยั่งยืน”
(9 พ.ย. 64) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 9 พฤศจิกายน 2564 ว่า ครม.รับทราบสาระสำคัญร่างแผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 - 2570) ตามที่สำนักงานสภาพัฒนาเศรษฐกิจสังคมแห่งชาติ (สศช.) เสนอ โดยร่างแผนพัฒนาฯ ฉบับนี้ เป็นแผนระดับที่ 2 ซึ่งเป็นกลไกในการถ่ายทอดยุทธศาสตร์ชาติไปสู่การปฏิบัติ โดยระบุทิศทางและเป้าหมายการพัฒนาประเทศที่ควรให้ความสำคัญในระยะ 5 ปี ภายใต้หลักการและแนวคิดสำคัญ 4 ประการ คือ 1)หลักปรัชญาของเศรษฐกิจพอเพียง 2)แนวคิด “ล้มแล้วลุกไว” (Resilience) มุ่งเน้นการลดความเปราะบางต่อการเปลี่ยนแปลง และการพลิกวิกฤตเป็นโอกาสเพื่อสร้างการเติบโตที่มีคุณภาพและยั่งยืน 3)เป้าหมายการพัฒนาอย่างยั่งยืนของสหประชาชาติ และ 4)โมเดลเศรษฐกิจชีวภาพ เศรษฐกิจหมุนเวียนและเศรษฐกิจสีเขียว (BCG Model) รวมทั้งคำนึงถึงเงื่อนไขและข้อจำกัดที่เกิดจากการแพร่ระบาดของโรคโควิด-19 ด้วย
สำหรับวัตถุประสงค์ของร่างแผนพัฒนาฯ ฉบับที่ 13 คือ เพื่อพลิกโฉมประเทศไทยสู่ “สังคมก้าวหน้า เศรษฐกิจสร้างมูลค่าอย่างยั่งยืน” โดยมีเป้าหมายหลักที่ต้องการบรรลุผล 5 ประการ คือ 1.การปรับโครงการสร้างผลิตสู่เศรษฐกิจฐานนวัตกรรม 2.การพัฒนาคนสำหรับโลกยุคใหม่ 3.การมุ่งสู่สังคมโอกาสและความเป็นธรรม 4.การเปลี่ยนผ่านไปสู่ความยั่งยืน และ5.การเสริมสร้างความสามารถของประเทศในการรับมือกับความเสี่ยงและการเปลี่ยนแปลงภายใต้บริบทโลกใหม่ พร้อมกำหนด 13 หมุดหมายของการพัฒนา เพื่อนำไปสู่การขับเคลื่อนแผนพัฒนาฯ ที่ชัดเจนใน 4 มิติ ดังนี้
1.มิติภาคการผลิตและบริการเป้าหมาย ประกอบด้วย 6 หมุดหมาย คือ 1)ไทยเป็นประเทศชั้นนำด้านสินค้าเกษตรและเกษตรแปรรูปมูลค่าสูง 2)ไทยเป็นจุดหมายของการท่องเที่ยวที่เน้นคุณภาพและความยั่งยืน 3)ไทยเป็นฐานการผลิตรถยนต์ไฟฟ้าของอาเซียน 4)ไทยเป็นศูนย์กลางทางการแพทย์และสุขภาพมูลค่าสูง 5)ไทยเป็นประตูการค้าการลงทุนและยุทธศาสตร์ทางโลจิสติกส์ที่สำคัญของภูมิภาค 6)ไทยเป็นศูนย์กลางด้านดิจิทัลและอุตสาหกรรมอิเล็กทรอนิกส์อัจฉริยะของอาเซียน
2.มิติโอกาสและความเสมอภาค ทางเศรษฐกิจและสังคม ประกอบด้วย 3 หมุดหมาย คือ 7)ไทยมีวิสาหกิจขนาดกลางและขนาดย่อมที่เข้มแข็ง มีศักยภาพสูง และสามารถแข่งขันได้ 8)ไทยมีพื้นที่และเมืองอัจฉริยะที่น่าอยู่ ปลอดภัย เติบโตได้อย่างยั่งยืน 9)ไทยมีความยากจนข้ามรุ่นลดลงและคนไทยทุกคน มีความคุ้มครองทางสังคมที่เพียงพอ เหมาะสม
3.มิติความยั่งยืนของทรัพยากรธรรมชาติและสิ่งแวดล้อม ประกอบด้วย 2 หมุดหมายคือ 10) ไทยมีเศรษฐกิจหมุนเวียนและสังคมคาร์บอนต่ำ 11)ไทยสามารถลดความเสี่ยงและผลกระทบ จากภัยธรรมชาติและการเปลี่ยนแปลงสภาพภูมิอากาศ
4.มิติปัจจัยผลักดันการพลิกโฉมประเทศ ประกอบด้วย 2 หมุดหมายคือ 12)ไทยมีกำลังคนสมรรถนะสูง มุ่งเรียนรู้อย่างต่อเนื่อง ตอบโจทย์การพัฒนาแห่งอนาคต 13)ไทยมีภาครัฐที่ทันสมัย มีประสิทธิภาพ และตอบโจทย์ประชาชน
รองโฆษกฯ รัชดากล่าวด้วยว่า ที่ประชุมมอบหมายให้ สศช. ประสานงานกับ สำนักงานประมาณ เพื่อกำหนดกลไกที่เหมาะสมในการจัดสรรงบประมาณ และให้ สศช. นำความคิดเห็นจากภาคส่วนต่างๆ มาพิจารณาปรับปรุงร่างแผนพัฒนาฯ ฉบับที่ 13 ให้มีความครบถ้วนสมบูรณ์ ก่อนนำเสนอคณะกรรมการยุทธศาสตร์ชาติ และ ครม. พิจารณาความเหมาะสมตามลำดับต่อไป
วันศุกร์ที่ 25 กุมภาพันธ์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่า สนับสนุนการค้นหาผู้สูญหายจากเหตุพัดตกสปีดโบ๊ทกลางแม่น้ำเจ้าพระยา
พร้อมสั่งให้กวดขันเรือทุกลำต้องสวมเสื้อชูชีพ
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยถึงกรณีได้รับแจ้งเหตุมีคนตกเรือสปีดโบ๊ท สูญหายในแม่น้ำเจ้าพระยา ช่วงเวลาประมาณ 23.00 น. ของวันที่ 24 ก.พ. 2565 บริเวณสะพานพระราม 7 ภายหลังเจ้าหน้าที่ได้รับแจ้ง กรมเจ้าท่าโดยสำนักงานเจ้าท่า สาขานนทบุรีได้นำเรือตรวจการณ์เจ้าท่า 2101 เดินทางไปยังจุดเกิดเหตุ เบื้องต้นทราบชื่อผู้ประสบเหตุ คือ น.ส.นิดา พัชรวีระพงษ์ หรือ แตงโม จากนั้นชุดนักประดาน้ำจากมูลนิธิอาสาสมัครกู้ชีพจึงเร่งค้นหาผู้สูญหาย และกลุ่มตรวจการเดินเรือ กรมเจ้าท่า ได้นำเรือตรวจการณ์เจ้าท่า 264 พร้อมเจ้าหน้าที่เขตพื้นที่ที่ 1 ร่วมกับเรือตรวจการณ์เจ้าท่า 2101 ของสำนักงานเจ้าท่าสาขานนทบุรี ออกควบคุมการจราจรทางน้ำให้เเก่ทีมนักประดาน้ำในการค้นหาร่างผู้สูญหายภายในเเม่น้ำเจ้าพระยา บริเวณท่าเรือพิบูลย์สงคราม 1 ซึ่งเป็นเขตช่วงรอยต่อระหว่างกรุงเทพมหานคร กับจังหวัดนนทบุรี พร้อมทั้งขอความร่วมมือเรือทุกลำที่แล่นผ่านให้เดินเรือช้าและเบา ในระหว่างค้นหาผู้สูญหาย ความคืบหน้าจนถึงขณะนี้ยังคงไม่พบผู้สูญหาย แต่กรมเจ้าท่า โดยกลุ่มตรวจการเดินเรือ และสำนักงานเจ้าท่า สาขานนทบุรี ยังคงปฏิบัติงานร่วมกับหน่วยประดาน้ำ มูลนิธิร่วมกตัญญูในการค้นหาร่างผู้สูญหายอย่างต่อเนื่อง
ทั้งนี้ ตนได้สั่งการให้กรมเจ้าท่าเข้มงวดกวดขันเรื่องการสวมใส่เสื้อชูชีพทุกครั้งขณะโดยสารเรือ เพื่อป้องกันการเกิดอุบัติเหตุทางน้ำ และหากประชาชนท่านใดพบเห็นเหตุการณ์ความไม่ปลอดภัยทางน้ำ สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
วันพฤหัสบดีที่ 19 สิงหาคม 2564
เครือข่ายแรงงานเพื่อสิทธิประชาชน หายห่วง รมว.เฮ้ง สั่ง กสร. ออกประกาศกระทรวง ขอความร่วมมือนายจ้างให้หญิงตั้งครรภ์ทำงานที่บ้าน ลดเสี่ยงโควิด-19
เครือข่ายแรงงานเพื่อสิทธิประชาชน หายห่วง รมว.เฮ้ง สั่ง กสร. ออกประกาศกระทรวง
ขอความร่วมมือนายจ้างให้หญิงตั้งครรภ์ทำงานที่บ้าน ลดเสี่ยงโควิด-19
เมื่อวันที่19สิงหาคม2564สมาชิกเครือข่ายแรงงานเพื่อสิทธิประชาชน(Labour Network for People Rights)และตัวแทนครอบครัวแรงงานที่ได้รับผลกระทบจากโควิด-19ซึ่งเป็นเครือข่ายที่รวมตัวกันของแรงงานจากหลายจังหวัดหลายภาคธุรกิจทั้งจากพื้นที่จังหวัดสมุทรปราการและพื้นที่จังหวัดปทุมธานีนำโดยนางสาวศรีไพรนนทรีผู้แทนกลุ่มสหภาพแรงงานย่านรังสิตและใกล้เคียงนางสาวธนพรวิจันทร์ผู้ประสานงานเครือข่ายแรงงานเพื่อสิทธิประชาชนคุณจเด็ดเชาวิไลมูลนิธิหญิงชายก้าวไกลและผู้แทนเครือข่ายฯจากพื้นที่สมุทรปราการสระบุรีรังสิตและปทุมธานีจำนวน10คนขอเข้าพบนายสุชาติชมกลิ่นรัฐมนตรีว่าการกระทรวงแรงงานในฐานะกำกับดูแลงานด้านนโยบายคุณภาพชีวิตแรงงานเพื่อยื่นหนังสือข้อเรียกร้องต่อดังนี้1)สนับสนุนให้บริษัทมีการตรวจคัดกรองเชิงรุกให้กับคนงานเพื่อคัดกรองคนงานที่ติดเชื้ออย่างต่อเนื่อง2)มีมาตรการให้บริษัทจัดหาสถานที่สำหรับคนงานที่ต้องแยกกักตัวรักษา(Community Isolation)ทั้งในส่วนพื้นที่ของบริษัทหรือการประสานชุมชนในการจัดหาสถานที่3)มีมาตรการในการดูแลกลุ่มเปราะบางเช่นกลุ่มคนงานหญิงตั้งครรภ์โดยจัดสถานที่ทำงานใหม่ให้เหมาะสมกับหญิงตั้งครรภ์ให้มีความปลอดภัย4)ต้องเร่งจัดหาวัคซีนเพื่อคนงานอย่างเร่งด่วนและ5)มีมาตรการชัดเชนในการเยียวยาตามสิทธิของลูกจ้างที่มีอยู่และสิทธิในการเยียวยาเพิ่มเติมตามมาตรการของภาครัฐทั้งกลุ่มเปราะบางกลุ่มคนงานหญิงตั้งครรภ์กลุ่มครอบครัวคนงานที่เสียชีวิตจากโควิด-19
นายสุชาติกล่าวว่าสำหรับข้อเรียกร้องดังกล่าวนั้นปัจจุบันกระทรวงแรงงานได้ดำเนินการอยู่แล้วทั้งการตรวจคัดกรองโควิดเชิงรุกในสถานประกอบการการส่งเสริมให้สถานประกอบการดำเนินการตามโครงการFactory Sandboxการฉีดวัคซีนโควิดแก่ผู้ประกันตนและการเยียวยาแรงงานที่ได้รับผลกระทบจากโควิด-19ส่วนมาตรการดูแลกลุ่มเปราะบางเช่นกลุ่มคนงานหญิงตั้งครรภ์โดยจัดสถานที่ทำงานใหม่ให้เหมาะสมกับหญิงตั้งครรภ์ให้มีความปลอดภัยนั้นผมได้ให้กรมสวัสดิการและคุ้มครองแรงงานเร่งออกร่างประกาศกระทรวงโดยเร็วที่สุดและเร่งประชาสัมพันธ์ออกไปเพื่อขอความร่วมมือไปยังสถานประกอบการให้สตรีที่มีผลตรวจว่าตั้งครรภ์ควรกำหนดให้มีการทำงานที่บ้าน(Work from Home)โดยให้จ่ายค่าแรงเต็มจำนวนเพื่อลดความเสี่ยงในการติดเชื้อโควิด-19
นางสาวศรีไพรนนทรีผู้แทนกลุ่มสหภาพแรงงานย่านรังสิตและใกล้เคียงกล่าวว่าขอบคุณท่านรมว.แรงงานที่ท่านได้รับเรื่องรับลูกและแจ้งให้เราทราบในทันทีว่าจะออกประกาศกระทรวงเพื่อแยกคนท้องออกจากพื้นที่เสี่ยงโควิดให้สามารถทำงานที่บ้านได้และได้รับค่าจ้างเต็มจำนวนซึ่งทางเราที่มาในวันนี้รู้สึกหายห่วงที่อย่างน้อยสิ่งที่ได้มาเข้าพบท่านได้รับการดูแลและดำเนินการโดยทันทีเพื่อให้เครือข่ายแรงงานได้มีความปลอดภัยและมีคุณภาพชีวิตที่จากมาตรการต่างๆที่รัฐบาลดูแล
+++++++++++++++++++
กองเผยแพร่และประชาสัมพันธ์
19สิงหาคม2564
วันอังคารที่ 15 มีนาคม 2565
ปลัด สธ. เผย UCEP Plus ที่จะเริ่ม 16 มี.ค.นี้ สพฉ.กำหนดเกณฑ์ผู้ป่วยสีเหลือง-แดงและทำความเข้าใจสถานบริการแล้ว
ปลัดกระทรวงสาธารณสุข เผย สถาบันการแพทย์ฉุกเฉินแห่งชาติ กำหนดเกณฑ์อาการ “โควิด” สีเหลือง และสีแดง รองรับสิทธิ UCEP Plus ที่จะเริ่มวันที่ 16 มีนาคมนี้ พร้อมทำความเข้าใจโรงพยาบาลเอกชนแล้ว
ปลัดกระทรวงสาธารณสุข เผย สถาบันการแพทย์ฉุกเฉินแห่งชาติ กำหนดเกณฑ์อาการ “โควิด” สีเหลือง และสีแดง รองรับสิทธิ UCEP Plus ที่จะเริ่มวันที่ 16 มีนาคมนี้ พร้อมทำความเข้าใจโรงพยาบาลเอกชนแล้ว ย้ำกลุ่มสีเขียวยังรักษาฟรีในโรงพยาบาลตามสิทธิ ส่วนสีเหลืองและสีแดงที่เข้าเกณฑ์เป็นผู้ป่วยฉุกเฉิน รักษาฟรีได้ทุกโรงพยาบาล เตรียมหารือปรับจำนวนวันรักษาในโรงพยาบาลจาก 10 วัน เป็น 7+3
วันนี้ (15 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า แนวทางการดูแลรักษาผู้ติดเชื้อโควิด 19 ที่จะเริ่มวันที่ 16 มีนาคม 2565 นี้ ผู้ป่วยยังได้รับการรักษาฟรีทุกราย โดยกลุ่มอาการสีเขียว คือ ไม่มีอาการหรืออาการเล็กน้อย รักษาในโรงพยาบาลเครือข่ายที่มีสิทธิการรักษาอยู่เหมือนกับการรักษาโรคอื่น ๆ และใช้ระบบรักษาที่บ้าน/ชุมชน (HI/CI) หรือฮอสปิเทลได้เช่นเดิม รวมถึงการรักษาแบบผู้ป่วยนอก เจอ แจก จบ ส่วนผู้ป่วยอาการสีเหลืองและสีแดง ตามเกณฑ์ของสถาบันการแพทย์ฉุกเฉินแห่งชาติ (สพฉ.) ถือเป็นผู้ป่วยฉุกเฉิน สามารถใช้สิทธิ UCEP Plus เข้ารักษาในโรงพยาบาลของรัฐและเอกชนที่อยู่ใกล้ได้ทุกแห่งซึ่งกรมสนับสนุนบริการสุขภาพและสพฉ. ได้ประชาสัมพันธ์และทำความเข้าใจกับโรงพยาบาลเอกชนแล้ว โดยกลุ่มอาการสีเหลือง ได้แก่ แน่นหน้าอก หายใจลำบาก หายใจเร็ว หายใจเหนื่อย ปอดอักเสบ ถ่ายเหลวมากกว่า 3 ครั้งต่อวัน เด็กมีอาการหายใจลำบาก ซึมลง ไม่ดื่มนม หรือทานอาหารน้อยลง กลุ่ม 608 ผู้สูงอายุ 60 ปีขึ้นไป มีโรคเรื้อรัง หญิงตั้งครรภ์ อ้วน น้ำหนักเกิน 90 กิโลกรัม ส่วนกลุ่มอาการสีแดง ได้แก่ หอบเหนื่อย พูดไม่เป็นประโยค ขณะสนทนา แน่นหน้าอก หายใจแล้วเจ็บหน้าอก ปอดอักเสบรุนแรง มีภาวะช็อก มีภาวะโคมา ซึมลง มีไข้สูงกว่า 39 องศาเซลเซียส นานกว่า 24 ชั่วโมง และค่าออกซิเจนในกระแสเลือดน้อยกว่า 94%
สำหรับจำนวนวันรักษาโควิด 19 ในโรงพยาบาล ซึ่งเดิมกำหนดไว้ 10 วัน จะมีการหารือปรับลดเป็นลักษณะ 7 + 3 คือ รักษาในโรงพยาบาล 7 วัน และกลับไปแยกกักตัวที่บ้านต่ออีก 3 วัน เนื่องจากปัจจุบันมีข้อมูลทางวิชาการเกี่ยวกับโควิด 19 มากขึ้น แต่ทั้งนี้จะมีการพิจารณาบนหลักของความปลอดภัย ส่วนยารักษาโควิด 19 โมลนูพิราเวียร์ที่นำเข้ามา จะใช้ทั้งในกลุ่ม 608 และคนทั่วไป เพื่อเปรียบเทียบผลการใช้กับยาฟาวิพิราเวียร์
หากได้ผลดีสามารถจัดหายาโมลนูพิราเวียร์จากแหล่งผลิตในจีนและอินเดียในราคาที่ใกล้เคียงกับยาฟาวิพิราเวียร์ได้ ส่วนยาแพกซ์โลวิดกำลังจะนำเข้ามา
****************************************** 15 มีนาคม 2565
วันพุธที่ 2 กุมภาพันธ์ 2565
ดีอีเอส ติดตามความคืบหน้าการโอนย้ายระบบวิทยุ PS-LTE ของ สตช.
ดีอีเอส ติดตามความคืบหน้าการโอนย้ายระบบวิทยุ PS-LTE ของ สตช.
วันนี้ 2กุมภาพันธ์2565นายณัฐพลณัฏฐสมบูรณ์รักษาราชการในตำแหน่งรองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมติดตามดำเนินการโอนย้ายระบบวิทยุPS-LTEผ่านระบบประชุมทางไกลโดยมีพันตำรวจโทอนุรักษ์จิรจิตรประจำสำนักเลขาธิการนายกรัฐมนตรีในบังคับบัญชาของรัฐมนตรีว่าการและนายวิโรจน์โตเจริญวาณิช รองกรรมการผู้จัดการใหญ่บริษัทโทรคมนาคมแห่งชาติจำกัด(มหาชน)สายงานสื่อสารไร้สายร่วมประชุมทั้งนี้ที่ประชุมร่วมหารือและติดตามความคืบหน้าของบมจ.โทรคมนาคมแห่งชาติในการดำเนินการโอนย้ายระบบวิทยุPS-LTEของสตช.ให้บมจ.โทรคมนาคมแห่งชาติ
***********
วันอังคารที่ 1 กุมภาพันธ์ 2565
เปิดเงื่อนไข “คนละครึ่ง เฟส 4” ผู้ใช้รายเดิม - รายใหม่ ต้องทำอะไรบ้าง?
.....
พร้อมแล้ว สำหรับโครงการ "คนละครึ่งเฟส 4" ที่จะเปิดให้ประชาชนผู้ได้รับสิทธิ โครงการคนละครึ่งเฟส 3 (คนเก่า) จำนวน 27.98 ล้านคน ยืนยันสิทธิเพื่อเข้าร่วมโครงการ ผ่านแอปพลิเคชัน "เป๋าตัง" ตั้งแต่วันที่ 1 ก.พ. 65 เป็นต้นไป โดยจะต้องเริ่มใช้สิทธิภายในวันที่ 28 ก.พ. 65 เวลา 22.59 น.
.
หากพ้นกำหนดจะถูกตัดสิทธิ ซึ่งสิทธิที่เหลือจะนำมาเปิดให้ลงทะเบียนอีกครั้ง กรณีที่ยืนยันสิทธิและใช้สิทธิครั้งแรก จะใช้จ่ายได้ตั้งแต่วันที่ 1 ก.พ. - 30 เม.ย. 65
.
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพฤหัสบดีที่ 26 พฤษภาคม 2565
“ภาพรวมการเบิกจ่ายงบลงทุนปี 2565 ของรัฐวิสาหกิจเป็นไปตามเป้าหมาย”
ผลการเบิกจ่ายงบลงทุนสะสม ณ สิ้นเดือนเมษายน 2565 เป็นไปตามเป้าหมาย โดยสามารถเบิกจ่ายได้ 99,703 ล้านบาท หรือคิดเป็นร้อยละ 100 ของแผนการเบิกจ่ายสะสม
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง สำหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนเมษายน 2565 เป็นไปตามเป้าหมาย โดยสามารถเบิกจ่ายได้ 99,703 ล้านบาท หรือคิดเป็นร้อยละ 100 ของแผนการเบิกจ่ายสะสม ประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2564 – เดือนเมษายน 2565) 34 แห่ง จำนวน 56,981 ล้านบาท หรือคิดเป็นร้อยละ 99 ของแผนเบิกจ่ายสะสม และรัฐวิสาหกิจระบบปีปฏิทิน (ตั้งแต่เดือนมกราคม 2565 - เดือนเมษายน 2565) 9 แห่ง จำนวน 42,722 ล้านบาท หรือคิดเป็นร้อยละ 102 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจำปี 2565 ณ สิ้นเดือนเมษายน 2565 (หน่วย : ล้านบาท)
รัฐวิสาหกิจ   กรอบลงทุนทั้งปี  แผนเบิกจ่ายสะสม   ผลเบิกจ่ายสะสม %   เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – เม.ย. 65)
จำนวน 34 แห่ง   125,332    57,629    56,981     99%
ปีปฏิทิน (ม.ค. 65 – เม.ย. 65)
จำนวน 9 แห่ง   212,794    41,849    42,722     102%
รวม 43 แห่ง   338,126    99,478    99,703     100%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ในช่วงนี้รัฐวิสาหกิจหลายแห่งมีการปรับปรุงกรอบลงทุนให้สอดคล้องกับความสามารถในการเบิกจ่ายและวงเงินที่ได้เร่งเบิกจ่ายไปบางส่วนแล้วในปี 2564 โดย ณ เดือนเมษายน 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการก่อสร้างรถไฟสายเด่นชัย - เชียงราย - เชียงของ โครงการระบบขนส่งมวลชนทางรางในพื้นที่กรุงเทพมหานครและปริมณฑล ช่วงบางซื่อ - รังสิต (โครงการระบบรถไฟฟ้าชานเมือง (สายสีแดง)) โครงการก่อสร้างรถไฟ สายบ้านไผ่ - มหาสารคาม - ร้อยเอ็ด - มุกดาหาร - นครพนม โครงการก่อสร้างรถไฟทางคู่ ช่วงนครปฐม - ชุมพร ของการรถไฟแห่งประเทศไทย และโครงการรถไฟฟ้าสายสีส้มช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย
นางปานทิพย์ ศรีพิมล ผู้อำนวยการ สคร. กล่าวสรุปว่า ในเดือนเมษายน 2565 ภาพรวมของรัฐวิสาหกิจสามารถเบิกจ่ายงบลงทุนได้เป็นไปตามแผน ทั้งนี้ กระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจอย่างใกล้ชิดเพื่อให้การลงทุนของรัฐวิสาหกิจเป็นไปตามเป้าหมายและช่วยในการกระตุ้นเศรษฐกิจของประเทศต่อไป
วันจันทร์ที่ 17 มกราคม 2565
เอนก" นำทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
เอนก" นำทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
"เอนก" นำทีมติดตามความคืบหน้า อว.ส่วนหน้า จ.สตูล บูรณาการความร่วมมือ ยกระดับการวิจัยและการพัฒนาให้ยั่งยืนเชิงพื้นที่
ลั่น! อว. พร้อมขับเคลื่อนประเทศไทยสู่ประเทศที่พัฒนาแล้วผ่านBCG ภายในปี 80 นำร่องสตูลเป็นพื้นที่ต้นแบบ
14 มกราคม 2565 : ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) นำทีมผู้บริหารภายใต้สังกัด อว. ประกอบด้วย ศ.ดร.นพ.สิริฤกษ์ ทรงศิวิไล ปลัด อว. ดร.ดนุช ตันเทอดทิตย์ ผู้ช่วย รมว.อว. นายเพิ่มสุข สัจจาภิวัฒน์ เลขาธิการสำนักงานปรมาณูเพื่อสันติ (ปส.) นพ.ปฐม สวรรค์ปัญญาเลิศ อธิบดีกรมวิทยาศาสตร์บริการ (วศ.) ดร.วิภารัตน์ ดีอ่อง ผู้อำนวยการสำนักงานการวิจัยแห่งชาติ (วช.) ร่วมประชุมหารือกับผู้แทน อว.ส่วนหน้า และรับฟังรายงานผลความคืบหน้าในพื้นที่ ที่ มรภ.สงขลา วิทยาเขตสตูล เพื่อบูรณาการความร่วมมือ ยกระดับการวิจัยและการพัฒนาให้ยั่งยืนในพื้นที่ จ.สตูล
ศ.(พิเศษ) ดร.เอนก กล่าวว่าการขับเคลื่อนประเทศไทยไปสู่ประเทศที่พัฒนาแล้ว ต้องการความพร้อมในทุกด้านๆ และเดินหน้าไปด้วยกัน ในส่วนของ อว. มีความพร้อมครอบคลุมในทุกๆ ด้าน ทั้งมีเครือข่ายมหาวิทยาลัยทั่วประเทศที่ดีพร้อมไปด้วยวิทยาการความรู้ต่างๆ ได้เปรียบเชิงพื้นที่และความใกล้ชิดชุมชน สามารถให้บริการและรองรับสิ่งต่างๆ ได้อย่างมากมายและมีประสิทธิภาพ แต่ต้องอาศัยความร่วมมือจากทุกภาคส่วน อว.ส่วนหน้า ถือเป็นตัวแทนที่สำคัญและเป็นพลังในการบริหารจัดการภารกิจต่างๆ ที่ตอบโจทย์นโยบายต่างๆ ของส่วนกลางให้สำเร็จอย่างเป็นรูปธรรมยิ่งขึ้น และอยากให้ทุกฝ่ายคำนึงถึงการพัฒนาต่อยอดในระยะสั้นให้ดีที่สุด พร้อมวางแผนการพัฒนาในระยะกลางและระยะยาวต่อไป เพราะการที่จะขับเคลื่อนประเทศที่พัฒนาแล้วนั้นต้องอาศัย การบริหารจัดการอย่างมีแบบแผน และมุ่งปฏิบัติให้เกิดผลสำเร็จให้ได้ ถ้าทุกภาคส่วนบูรณาการร่วมกัน ตนมั่นใจว่า อว. จะพาประเทศไทยก้าวสู่การเป็นประเทศที่พัฒนาแล้วภายในปี 2580 ได้อย่างแน่นอน
รมว.อว. กล่าวต่อว่าวันนี้สิ่งสำคัญที่ อว. จะขับเคลื่อนให้เกิดขึ้นให้ได้คือ การพัฒนาประเทศด้วย BCG ซึ่งเป็นโครงสร้างหลักของประเทศที่พัฒนาแล้ว การมีการเกษตรที่ยอดเยี่ยม การปศุสัตว์ที่ดี โภชนาการและการท่องเที่ยวชั้นยอด รวมถึงระบบนิเวศที่บริสุทธิ์ จะทำให้คุณภาพชีวิตของคนในประเทศดีขึ้น เป็นการยกระดับประเทศอย่างแท้จริง และ อว. ตั้งเป้าเป็นอย่างยิ่งว่าการนำวิทยาศาสตร์และเทคโนโลยีเข้าไปช่วยภาคเกษตรกรรมและอุตสาหกรรมต่างๆ จะช่วยยกระดับมูลค่าสินค้าและบริการให้สูงขึ้น จ.สตูล ได้เปรียบในเชิงพื้นที่ ซึ่งมีสถานที่ท่องเที่ยวมากมาย ปริมาณผู้คนที่ไม่มากเกินไป ระบบนิเวศสิ่งแวดล้อมต่างๆ ดีมาก เหมาะแก่การพัฒนาให้เป็นเมืองต้นแบบในการพัฒนาสู่ระดับโลก เพื่อเป็นต้นแบบให้จังหวัดต่างๆ ที่มีของดี ของเด็ด หันมาใส่ใจพื้นที่ของตนและร่วมมือกันพัฒนา เพราะไม่เพียงแต่จังหวัดจะมีชื่อเสียง จะทำให้เกิดการยกระดับความรู้ ความสามารถ ของประชาชนในพื้นที่ และเกิดอาชีพใหม่ๆ มากมาย ถ้าทั้งประเทศร่วมกันคิด ร่วมกันพัฒนา เราก็จะเดินไปสู่ความสำเร็จด้วยกัน
วันพฤหัสบดีที่ 4 สิงหาคม 2565
รองโฆษกรัฐบาลเผย กระทรวงแรงงาน ปลดล็อคต่างด้าว 4 สัญชาติ เริ่มยื่น Name List  ผ่านออนไลน์ ถึง 15 ส.ค. 65 เพื่ออยู่และทำงานต่อได้ถึง 13 ก.พ. 68
รองโฆษกรัฐบาลเผย กระทรวงแรงงาน ปลดล็อคต่างด้าว 4 สัญชาติ เริ่มยื่น Name List  ผ่านออนไลน์ ถึง 15 ส.ค. 65 เพื่ออยู่และทำงานต่อได้ถึง 13 ก.พ. 68
วันนี้ (4 ส.ค.65) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลให้ความสำคัญกับการบริหารจัดการการทำงานของคนต่างด้าว เพื่อรองรับการฟื้นฟูประเทศภายหลังการผ่อนคลายมาตรการป้องกันและควบคุมโรคติดเชื้อไวรัสโคโรนา 2019 มอบหมายให้กระทรวงแรงงาน เปิดให้นายจ้างและสถานประกอบการดำเนินการยื่นบัญชีรายชื่อแจ้งความต้องการจ้างแรงงาน 4 สัญชาติ กัมพูชา ลาว เมียนมา และเวียดนาม ที่มีสถานะไม่ถูกต้อง (ตามมติ ครม. 5 ก.ค.2565) ยื่นได้ตั้งแต่วันนี้ – 15 ส.ค. 2565 ผ่านระบบอนุญาตทำงานคนต่างด้าวทางอิเล็กทรอนิกส์ที่เว็บไซต์ e-workpermit.doe.go.th เพื่อให้แรงงานต่างด้าวสามารถอยู่และทำงานต่อในไทยได้ไม่เกินวันที่ 13 ก.พ. 66 หากต้องการอยู่ทำงานต่อต้องขอต่ออายุใบอนุญาตทำงานก่อนที่จะสิ้นอายุ และยื่นขอตรวจลงตรา VISA ภายใน 13 กุมภาพันธ์ 66 โดยนายทะเบียน จะอนุญาตให้ทำงานคราวละ 1 ปี รวม 2 ครั้ง ครั้งแรกไม่เกิน 13 ก.พ. 67 ครั้งที่ 2 ไม่เกิน 13 ก.พ. 68
สำหรับขั้นตอนที่นายจ้างต้องดำเนินการมีดังนี้
1. นายจ้าง/สถานประกอบการ หรือบริษัทนำคนต่างด้าวมาทำงานในประเทศ ลงทะเบียนผ่านระบบอิเล็กทรอนิกส์ ที่เว็บไซต์ e-workpermit.doe.go.th เพื่อขอรับชื่อผู้ใช้งานและรหัสผ่าน
2. ยื่นบัญชีรายชื่อแจ้งความต้องการจ้างแรงงานต่างด้าว (Name list) ต่อกรมการจัดหางาน พร้อมด้วยรูปถ่ายปัจจุบันของคนต่างด้าวที่เว็บไซต์ e-workpermit.doe.go.th และชำระค่าธรรมเนียมผ่านธนาคารกรุงไทย โดยมีค่ายื่นคำขอฉบับละ 100 บาท และค่าธรรมเนียมใบอนุญาตทำงานฉบับละ 900 บาท หลังจากนั้นธนาคารกรุงไทยจะออกใบเสร็จรับเงินให้แก่นายจ้าง ระยะเวลาดำเนินการ 15 วัน (วันที่ 1 - 15 ส.ค.65)
3. นายจ้างยื่นคำขออนุญาตทำงานแทนคนต่างด้าว ตามแบบ บต.50 พร้อมแนบเอกสารประกอบการยื่นคำขออนุญาตทำงานตามแบบ อ.4 ระหว่างวันที่ 16 สิงหาคม 65 - 15 ตุลาคม 65 (ระยะเวลา 60 วัน) โดยนายทะเบียนจะออกใบรับคำขออนุญาตทำงาน เพื่อให้คนต่างด้าวใช้ใบรับคำขออนุญาตทำงานและใบเสร็จรับเงินคู่กัน เป็นหลักฐานแสดงว่าได้รับการผ่อนผันให้ทำงานได้ จนกว่าจะได้รับใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว
4. คนต่างด้าวใช้ใบรับคำขออนุญาตทำงานแทนคนต่างด้าวพร้อมกับใบเสร็จรับเงินค่าธรรมเนียม แสดงต่อเจ้าหน้าที่ เพื่อขึ้นทะเบียนเป็นผู้ประกันตนกับสำนักงานประกันสังคม
-กรณีคนต่างด้าวที่รอขึ้นทะเบียนประกันสังคมจากนายจ้าง ระหว่างนั้นต้องซื้อประกันสุขภาพกับกระทรวงสาธารณสุข หรือซื้อประกันสุขภาพกับบริษัทประกันภัยเอกชนก่อน
-กรณีคนต่างด้าวทำงานกับนายจ้างที่ได้รับการยกเว้นไม่ต้องขึ้นทะเบียนประกันสังคม จะต้องซื้อประกันสุขภาพกับกระทรวงสาธารณสุข และนำหลักฐานการทำประกันสุขภาพของคนต่างด้าวมายื่นต่อนายทะเบียน เพื่อรับการพิจารณาอนุญาตให้ทำงานไม่เกิน 13 ก.พ. 66
5. นายจ้างนำคนต่างด้าวไปดำเนินการจัดเก็บข้อมูลอัตลักษณ์บุคคล ตรวจสุขภาพ 6 โรค จัดทำหรือปรับปรุงทะเบียนประวัติ ระหว่าง 16 ส.ค. 65 - 13 ก.พ. 66
ทั้งนี้ สอบถามข้อมูลเพิ่มเติมได้ที่สำนักงานจัดหางานจังหวัด สำนักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit หรือที่สายด่วนกระทรวงแรงงาน โทร.1506 กด 2 กรมการจัดหางาน ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนำวิธีการดำเนินการ
-------------------
วันพุธที่ 15 มิถุนายน 2565
ดีอีเอส ลงนามหนังสือแสดงเจตจำนง กับ ก.ดิจิทัลฯสหราชอาณาจักรบริเตนใหญ่และไอร์แลนด์เหนือ ในสาขาเศรษฐกิจดิจิทัลและเทคโนโลยีดิจิทัล
ดีอีเอส ลงนามหนังสือแสดงเจตจำนง กับ ก.ดิจิทัลฯสหราชอาณาจักรบริเตนใหญ่และไอร์แลนด์เหนือ ในสาขาเศรษฐกิจดิจิทัลและเทคโนโลยีดิจิทัล
ดีอีเอสจัดพิธีลงนามหนังสือแสดงเจตจำนงว่าด้วยความร่วมมือในสาขาเศรษฐกิจดิจิทัลและเทคโนโลยีดิจิทัลระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยและกระทรวงดิจิทัลวัฒนธรรมสื่อและการกีฬาของสหราชอาณาจักรบริเตนใหญ่และไอร์แลนด์เหนือผ่านสถานเอกอัครราชทูตสหราชอาณาจักรประจำประเทศไทยและเครือข่ายการค้าดิจิทัลในภูมิภาคเอเชียแปซิฟิกในรูปแบบเสมือนจริงผ่านระบบการประชุมทางไกล
เมื่อวันที่15มิถุนายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) และนายคริสฟิลล์รัฐมนตรีว่าการเทคโนโลยีและเศรษฐกิจดิจิทัลของสหราชอาณาจักรได้ร่วมลงนามหนังสือแสดงเจตจำนงว่าด้วยความร่วมมือในสาขาเศรษฐกิจดิจิทัลและเทคโนโลยีดิจิทัลระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยและกระทรวงดิจิทัลวัฒนธรรมสื่อและการกีฬาของสหราชอาณาจักรบริเตนใหญ่และไอร์แลนด์เหนือโดยมีนายมาร์กกุดดิงเอกอัครราชทูตสหราชอาณาจักรประจำประเทศไทยและนายพิษณุสุวรรณะชฎเอกอัครราชทูตณกรุงลอนดอนสหราชอาณาจักรร่วมเป็นสักขีพยานพิธีลงนามในรูปแบบเสมือนจริงดังกล่าว
หนังสือแสดงเจตจำนงฉบับนี้มีวัตถุประสงค์เพื่อส่งเสริมให้เกิดความร่วมมืออันใกล้ชิดยิ่งขึ้นในด้านเศรษฐกิจดิจิทัลและเทคโนโลยีดิจิทัลระหว่างทั้งสองประเทศรวมถึงการแลกเปลี่ยนข้อมูลบุคลากรและประสบการณ์ในสาขาต่างๆตามที่ทั้งสองฝ่ายเห็นประโยชน์ร่วมกันอาทิสตาร์ทอัพดิจิทัลการค้าดิจิทัลและพาณิชย์อิเล็กทรอนิกส์กฎระเบียบและมาตรฐานด้านการค้าดิจิทัลและการกำกับดูแลดิจิทัลตามที่ได้ระบุไว้ภายใต้ร่างหนังสือแสดงเจตจำนงฉบับนี้
ในโอกาสนี้นายชัยวุฒิธนาคมานุสรณ์และนายคริสฟิลล์ได้กล่าวว่าจะมีการส่งเสริมความร่วมมือและการทำงานร่วมกันอย่างใกล้ชิดยิ่งขึ้นเพื่อให้ผลลัพธ์ของบันทึกความเข้าใจฉบับนี้เกิดผลที่เป็นรูปธรรมต่อไป
***********
วันศุกร์ที่ 13 สิงหาคม 2564
คลิกเลย! ตรวจสอบสิทธิ ม.39, ม.40 รับเงินเยียวยา 5,000 บาท
....
สำนักงานประกันสังคม เปิดให้ตรวจสอบสิทธิ โครงการเยียวยานายจ้าง - ผู้ประกันตน ม.39 และ ม.40 ใน 9 ประเภทกิจการ เพื่อรับเงินเยียวยาจำนวน 5,000 บาท ในพื้นที่สีแดงเข้ม 10 จังหวัดแรก โดยคาดว่าจะโอนเงินผ่านบัญชีพร้อมเพย์ได้ภายในวันที่ 24 ส.ค. 64
.
ส่วนผู้ที่ประกอบอาชีพอิสระและสมัคร ม.40 ใน 3 จังหวัด (พระนครศรีอยุธยา ชลบุรี ฉะเชิงเทรา) และ 16 จังหวัดสีแดงเข้ม ( เช่น กาญจนบุรี สมุทรสงคราม สุพรรณบุรี และจังหวัดอื่น ๆ ) จะประกาศวันจ่ายเงินเข้าบัญชีอีกครั้ง
.
วิธีตรวจสอบสิทธิโครงการเยียวยานายจ้าง – ผู้ประกันตนฯ
1. เข้าเว็บไซต์www.sso.go.thคลิกเลือก “ตรวจสอบสิทธิโครงการเยียวยาฯ (ผู้ประกันตนม. 39)”, “ตรวจสอบสิทธิโครงการเยียวยาฯ (ผู้ประกันตนม.40)”
2. จากนั้นกรอกเลขบัตรประชาชน 13 หลัก และรหัสตามรูปที่กำหนด
3. กดค้นหา
4. ระบบจะแสดงผลการค้นหา ว่าได้/ ไม่ได้รับสิทธิตามเงื่อนไขโครงการ
.
สำหรับวิธีการจ่ายเงินเยียวยาให้กับผู้ประกันตนทุกมาตรา จะโอนเงินผ่านบัญชีพร้อมเพย์เฉพาะที่ผูกกับเลขประจำตัวประชาชน เพื่อให้ระบบสามารถโอนเงินได้ตามกำหนด
.
ผู้มีข้อสงสัยสอบถามเพิ่มเติมได้ที่ สายด่วนประกันสังคม โทร. 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 21 มิถุนายน 2565
​นายกฯ กำชับทุกหน่วยงานเร่งบรรเทาความเดือดร้อนประชาชน พร้อมประเมินสถานการณ์ในอนาคตเพื่อรับมือแก้ปัญหาบนพื้นฐานวินัยการเงินการคลังที่มีความสมดุล คุ้มค่า ประหยัด
​นายกฯ กำชับทุกหน่วยงานเร่งบรรเทาความเดือดร้อนประชาชน พร้อมประเมินสถานการณ์ในอนาคตเพื่อรับมือแก้ปัญหาบนพื้นฐานวินัยการเงินการคลังที่มีความสมดุล คุ้มค่า ประหยัด พร้อมขอความร่วมมือทุกคนช่วยประหยัดพลังงาน
วันนี้ (21 มิถุนายน 2565) เวลา 13.10 น. ณ ทางเชื่อมตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะรัฐมนตรีถึงสถานการณ์พลังงานที่มีแนวโน้มมีปัญหายืดเยื้อจากสถานการณ์ความขัดแย้งในยุโรปว่า รัฐบาลได้ออกมาตรการเร่งด่วนเพื่อช่วยเหลือประชาชนและภาคธุรกิจ ซึ่งคาดว่าสถานการณ์ราคาพลังงานจะยังคงส่งผลกระทบสะสมในหลายมิติ ราคาน้ำมันตลาดโลกมีการปรับตัวสูงขึ้นอย่างต่อเนื่อง รวมทั้งปัญหาเงินเฟ้อสูง ห่วงโซ่อุปทานของโลกขาดแคลน ซึ่งมีผลผูกพันต่อเนื่องกันทำให้ปัญหาค่าครองชีพของประชาชนปรับตัวสูงขึ้น ต้นทุนการผลิตสูงขึ้น สินค้าราคาแพง และมีความเสี่ยงที่จะฟื้นตัวจากสภาวะเศรษฐกิจที่ชะงักลงในปัจจุบัน โดยรัฐบาลได้ติดตามปัญหาอย่างต่อเนื่องและได้สั่งการให้หน่วยงานที่เกี่ยวข้องประชุมหารือเพื่อศึกษาและเสนอแนะแนวทางที่เป็นประโยชน์ รวมทั้งการออกมาตรการเพื่อช่วยแก้ปัญหาและบรรเทาความเดือดร้อนให้กับพี่น้องประชาชนอย่างเต็มที่ ซึ่งในวันนี้ ครม. ก็ได้มีมติเห็นชอบมาตรการบรรเทาผลกระทบประชาชนและภาคธุรกิจเร่งด่วน ทั้งมาตรการใหม่และการขยายมาตรการเดิม
นายกรัฐมนตรีกล่าวถึงการประเมินสถานการณ์ในอนาคตซึ่งคาดว่าปัญหาดังกล่าวจะยังคงไม่สิ้นสุดในระยะเวลาอันใกล้และได้มอบหมายให้มีการหารือเพื่อเตรียมแผนรองรับสถานการณ์ตามสมมุติฐานและมีความยืดหยุ่นในแต่ละช่วงระยะเวลาอย่างเหมาะสม โดยจะต้องวางแผนระยะยาวเพื่อการแก้ปัญหาที่มีความครอบคลุมทุกมิติ และไม่ส่งผลกระทบต่อระบบการเงินการคลังในอนาคต พร้อมให้ความเชื่อมั่นว่ารัฐบาลมีความตั้งใจจริงในการช่วยเหลือพี่น้องประชาชนโดยเฉพาะกลุ่มผู้มีรายได้น้อยและกลุ่มผู้ประกอบการบนพื้นฐานของวินัยการเงินการคลังที่มีความสมดุล คุ้มค่า ประหยัด และไม่ก่อให้เกิดภาระในอนาคตมากเกินไป
พร้อมกันนี้ นายกรัฐมนตรีได้ขอความร่วมมือทุกคนช่วยกันประหยัดพลังงานทั้งภาครัฐ ภาคเอกชน ภาคอุตสาหกรรม และภาคขนส่ง พร้อมกำชับทุกหน่วยงานเร่งออกนโยบายที่เหมาะสมตามศักยภาพ เช่น การเปิดไฟ ปิดไฟ หรืออุปกรณ์ที่ไม่ได้ใช้ ปรับลดอุณหภูมิเครื่องปรับอากาศ ส่งเสริมการใช้ขนส่งสาธารณะ เป็นต้น ทั้งนี้ ได้มีการกำหนดให้ภาครัฐลดใช้พลังงานร้อยละ 20 และเป็นตัวชี้วัดของหน่วยงานด้วย ///
วันศุกร์ที่ 10 กันยายน 2564
สธ. รับมอบเครื่องผลิตออกซิเจน 300 เครื่องจากรัฐบาลอินเดีย สนับสนุนการดูแลผู้ป่วยโควิด 19
กระทรวงสาธารณสุข รับมอบเครื่องผลิตออกซิเจน 300 เครื่องจากรัฐบาลอินเดีย สนับสนุนการดูแลผู้ป่วยโควิด 19 ในโรงพยาบาลบุษราคัม, โรงพยาบาล/สถานบริการสังกัดสธ./กทม. และภาคีเครือข่าย/ศูนย์พักคอย (Community Isolation) ในเขต กทม.และปริมณฑล
บ่ายวันนี้ (10 กันยายน 2564) ที่กรมการแพทย์ กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.สมศักดิ์ อรรมศิลป์ อธิบดีกรมการแพทย์ นายดามพ์ บุญธรรม อธิบดีกรมเอเชียใต้ ตะวันออกกลางและแอฟริกา พลเรือโทภิญโญ โตเลี้ยง เจ้ากรมข่าวทหารเรือในฐานะผู้แทนผู้บัญชาการทหารเรือ และคณะผู้บริหาร รับมอบเครื่องผลิตออกซิเจนจากรัฐบาลอินเดีย จำนวน300 เครื่องจาก ฯ พณ ฯ สุจิตรา ดูราย(H.E. Mrs. Suchitra Durai) เอกอัครราชทูตอินเดียประจำประเทศไทย เพื่อสนับสนุนการดูแลรักษาผู้ป่วยโควิด 19
ดร.สาธิตกล่าวว่า รัฐบาลไทยและรัฐบาลอินเดียมีความสัมพันธ์อันดีต่อกันมาอย่างยาวนาน วันนี้รัฐบาลอินเดียได้บริจาคเครื่องผลิตออกซิเจน (Oxygen Concentrator) ให้แก่รัฐบาลไทย จำนวน 300 เครื่อง ซึ่งได้มาถึงประเทศไทยแล้วเมื่อวันที่ 3 กันยายน 2564 ที่ผ่านมา โดยเรือของกองทัพเรืออินเดีย เทียบท่าที่ท่าเรือจุกเสม็ด ฐานทัพเรือสัตหีบ จ.ชลบุรี ซึ่งหลายหน่วยงานฝ่ายไทยได้ร่วมกันดำเนินงานตลอดขั้นตอนการรับและขนส่ง ได้แก่ กระทรวงการต่างประเทศ กองทัพเรือ กรมศุลกากร และกระทรวงสาธารณสุข และได้จัดส่งเครื่องผลิตออกซิเจนไปยังโรงพยาบาลบุษราคัมแล้วจำนวน 100 เครื่อง และกรมการแพทย์ 200 เครื่อง เพื่อกระจายไปยังโรงพยาบาล/สถาบันในสังกัดกรมการแพทย์, สถานพยาบาลในสังกัดและหน่วยบริการภาคีเครือข่าย/ ศูนย์พักคอย (Community Isolation) ในพื้นที่กรุงเทพมหานครและปริมณฑล
“ในนามรัฐบาลไทย ขอขอบคุณรัฐบาลอินเดียที่สนับสนุนเครื่องผลิตออกซิเจนซึ่งเป็นอุปกรณ์ทางการแพทย์ที่มีความจำเป็นและมีประโยชน์อย่างมากสำหรับดูแลผู้ป่วยโควิด 19 ไมตรีจิตในครั้งนี้เป็นการกระชับความสัมพันธ์ระหว่างไทยกับอินเดียให้แน่นเเฟ้นยิ่งขึ้น และร่วมมือกันต่อสู้กับการระบาดโรคโควิด 19 ในทุกๆ ด้านต่อไป” ดร.สาธิตกล่าว
************************************** 10 กันยายน 2564
วันพฤหัสบดีที่ 21 กรกฎาคม 2565
รฟม. ชี้แจงข้อเท็จจริง เรื่อง การคัดเลือกเอกชนร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
----------------------------------------
ตามที่ได้มีข่าวประชาสัมพันธ์ลงวันที่ 20 กรกฎาคม 2565 เรื่อง ร้องทุกข์กล่าวโทษให้ดำเนินคดีฮั้วประมูลโครงการรถไฟฟ้าสายสีส้ม ซึ่งได้มีประเด็นที่เกี่ยวข้องกับการคัดเลือกเอกชนร่วมลงทุนโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) นั้น การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเรียนชี้แจง ดังนี้
ประเด็นคำพิพากษาศาลปกครองกลาง คดีหมายเลขดำที่ 580/2564
ตามที่ศาลปกครองกลางได้มีคำพิพากษาคดีหมายเลขดำที่ 580/2564 เมื่อวันที่ 7 กรกฎาคม 2565 ให้เพิกถอนมติและประกาศยกเลิกการคัดเลือกเอกชน นั้น คำพิพากษาของศาลปกครองชั้นต้นดังกล่าวยังไม่มีผลบังคับ จนกว่าคดีจะถึงที่สุดตามมาตรา 70 วรรคสอง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 และปัจจุบัน รฟม. และคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) (คณะกรรมการคัดเลือก) อยู่ระหว่างใช้สิทธิอุทธรณ์โต้แย้งคำพิพากษาตามมาตรา 73 แห่งพระราชบัญญัติเดียวกัน คดีดังกล่าวจึงยังไม่ถึงที่สุดแต่อย่างใด อย่างไรก็ตาม ประเด็นที่ผู้ฟ้องคดีขอให้ศาลห้ามคณะกรรมการคัดเลือก และ รฟม. ใช้เอกสารสำหรับการคัดเลือกเอกชนฉบับเดือนพฤษภาคม 2565 นั้น ศาลพิพากษาว่า ศาลไม่อาจมีข้อสังเกตตามข้ออ้างดังกล่าวได้ เนื่องจากมิใช่ประเด็นแห่งคดี ประกอบกับ ศาลปกครองสูงสุดได้มีคำสั่งที่ 354/2564 ไม่รับฟ้องในข้อหาที่ผู้ฟ้องคดีมีคำขอให้ศาลพิพากษาห้ามมิให้คณะกรรมการคัดเลือก และ รฟม. กระทำการที่เกี่ยวข้องกับการคัดเลือกเอกชนครั้งใหม่ และคำสั่งดังกล่าวถึงที่สุดแล้ว
ประเด็นการกำหนดคุณสมบัติผู้ยื่นข้อเสนอเอกชนร่วมลงทุนโครงการรถไฟฟ้าสายสีส้มฯ ตามประกาศเชิญชวนฯ ฉบับวันที่ 24 พฤษภาคม 2565
ในการประชุมคณะกรรมการคัดเลือก เพื่อกำหนดคุณสมบัติผู้ยื่นข้อเสนอดังกล่าวได้มีผู้แทนจากองค์กรต่อต้านคอร์รัปชัน (ประเทศไทย) เป็นตัวแทนภาคเอกชนเข้าร่วมสังเกตการณ์ตามระบบข้อตกลงคุณธรรมด้วยทุกครั้ง ซึ่งการกำหนดคุณสมบัติผู้ยื่นข้อเสนอ ได้พิจารณาโดยอ้างอิงจากระเบียบและกฎหมายต่าง ๆ ที่เกี่ยวข้อง คุณสมบัติดังกล่าวจึงมีลักษณะเปิดกว้างเพื่อให้เกิดการแข่งขันอย่างเป็นธรรม และไม่เป็นการกีดกันหรือเอื้อประโยชน์แก่เอกชนรายใด
รฟม. เป็นองค์กรของรัฐที่ต้องปฏิบัติตามระเบียบและกฎหมายต่าง ๆ ที่เกี่ยวข้อง ซึ่งรวมถึงคำพิพากษาและคำสั่งของศาลที่มีผลบังคับตามกฎหมาย ทั้งนี้ หากมีการดำเนินการของผู้ใดที่มีลักษณะเป็นการขัดขวางการดำเนินการตามอำนาจหน้าที่ของ รฟม. ซึ่งกระทบต่อประโยชน์สาธารณะและความสำเร็จของโครงการ รฟม. จำต้องรักษาสิทธิ์ในการดำเนินการตามกฎหมายต่อไป
โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรมแห่งประเทศไทย - มีนบุรี สุวินทวงศ์) ระยะทาง 22.5 กิโลเมตร จำนวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จำนวน 11 สถานี (สถานีใต้ดินตลอดสาย)
วันพุธที่ 8 ธันวาคม 2564
ครม. ไฟเขียว! คงอัตราภาษีที่ดินและสิ่งปลูกสร้าง ปีภาษี 65 – 66 บรรเทาผลกระทบโควิด
.....
ที่ประชุม ครม. (7 ธ.ค.) เห็นชอบการคงอัตราภาษีที่ดินและสิ่งปลูกสร้างในอัตราเดิม สำหรับปีภาษี 2565 – 2566 ทั้งที่ดินและสิ่งปลูกสร้างในการเกษตร ที่อยู่อาศัย ฯลฯ เพื่อบรรเทาภาระผู้เสียภาษีจากสถานการณ์การแพร่ระบาดของโรคโควิด-19 อย่างต่อเนื่อง ดังนี้
.
1.การประกอบเกษตรกรรม : จัดเก็บอัตราภาษีร้อยละ 0.01 – 0.1
2.ที่อยู่อาศัย :
ที่ดินและสิ่งปลูกสร้างที่เจ้าของเป็นบุคคลธรรมดา จัดเก็บอัตราภาษีร้อยละ 0.03 – 0.1
สิ่งปลูกสร้างที่เจ้าของเป็นบุคคลธรรมดาใช้เป็นที่อยู่อาศัยและมีชื่ออยู่ในทะเบียนบ้าน จัดเก็บอัตราภาษีร้อยละ 0.02 – 0.1
ที่ดินหรือสิ่งปลูกสร้างที่ใช้ประโยชน์เป็นที่อยู่อาศัยกรณีอื่น จัดเก็บอัตราภาษีร้อยละ 0.02 – 0.1
3.การใช้ประโยชน์อื่น ๆ : จัดเก็บอัตราภาษีร้อยละ 0.3 – 0.7
4.ที่ดินหรือสิ่งปลูกสร้างที่ทิ้งไว้ว่างเปล่า ไม่ได้ทำประโยชน์ : จัดเก็บอัตราภาษีร้อยละ 0.3 – 0.7
#ไทยคู่ฟ้า#ร่วมต้านโควิด19
-------------------